কঠিন হাইড্রোজেন
কঠিন হাইড্রোজেন হলো হাইড্রোজেনের কঠিন অবস্থা, এই অবস্থা অর্জিত হয় হাইড্রোজেনের তাপমাত্রা তার গলনাঙ্ক ১৪.০১ K (−২৫৯.১৪ °সে; −৪৩৪.৪৫ °ফা)-এর নিচে নামিয়ে। ১৮৯৯ সালে জেমস ডিওয়ার প্রথমবারের মতো এটি সংগ্রহ করেছিলেন এবং তাঁর গবেষণাটি রসায়ন এবং পদার্থবিদ্যার ইতিহাস (ফরাসি: Annales de Chimie et de Physique) জার্ণালের ৭ম সিরিজ, অষ্টাদশ খণ্ড , অক্টোবর ১৮৯৯ সংখ্যায় হাইড্রোজেনের হিমাঙ্কের উপর (ফরাসি: Sur la solidification de l'hydrogène) শিরোনামে প্রকাশ করেছিলেন। কঠিন হাইড্রোজেন একটি নীল-সাদা রঙের পদার্থ, যার ঘনত্ব ০.০৮৬ গ্রাম/ঘনসেমি, অর্থাৎ এটি কম ঘনত্বের অন্যতম একটি কঠিন পদার্থ।